Konsilio de Eŭropo

La Konsilio de Eŭropo estas politika interregistara organizaĵo fondita en 1949 kun ĉefsidejo en la Palaco de Eŭropo, Strasburgo, Francio. Ĝia misio estas garantii demokration, homajn rajtojn kaj justecon en Eŭropo. Ĝi enkalkulas 800 milionojn da homoj en 47 ŝtatoj (kontraste al 27 en Eŭropa Unio). La Konsilio de Eŭropo celas konstrui pli grandan Eŭropon bazitan sur komunaj valoroj, inkluzive de toleremo kaj respekto al kultura kaj lingva diverseco(en) Images of Others An Autobiography of Intercultural Encounters through Visual Media (PDF) Council of Europe, 2013, Education Department, Language Policy Unit..

Memore al ĝia fondiĝo, oni festas ĉiujare, la 5-an de majo, la Eŭropan tagon.

 Eblaj konfuzoj 
Atentu ne konfuzi la Konsilion de Eŭropo kun:
 la Konsilio de Eŭropa Unio, kiu estas politika kaj leĝfara institucio de Eŭropa Unio, kaj kiu konsistas el la membroŝtataj ministroj;
 la Eŭropa Konsilio, kiu konsistas el la registarestroj (ŝtatestroj aŭ kabinetestroj) de la membroŝtatoj de Eŭropa Unio – ĝi difinas la esencon de la ĝenerala politiko de Eŭropa Unio.

 Celoj 
La Konsilio de Eŭropo celas:
 Defendi la homajn rajtojn kaj la parlamentan demokration, kaj garantii la unuaecon de juro;
 Ellabori kontinentskalajn traktatojn por harmoniigi la socialajn kaj jurajn praktikojn de la membroŝtatoj;
 Faciligi la konsciiĝon pri eŭropa identeco surbaze de komunaj valoroj kaj malgraŭ la kulturaj diferencoj.

 Organoj 
La ĉefaj organoj de la Konsilio de Eŭropo estas:
 Komitato de Ministroj: ĝi konsistas el 46 ministroj pri Eksterlandaj Aferoj aŭ el iliaj delegitoj; ĝi estas la decida organo de la organizaĵo;
 Parlamenta Asembleo: ĝi konsistas el 630 membroj (315 plenrajtaj kaj 315 anstataŭaj) devenantaj de la 46 landaj parlamentoj.
 Kongreso de Lokaj kaj Regionaj Povoj: ĝi konsistas el la Ĉambro de Lokaj Povoj kaj la Ĉambro de Regionaj Povoj;
 Ĝenerala Sekretariejo: ĝi konsistas el 1 800 oficistoj.
 Komisiito de la Konsilio de Eŭropo pri homaj rajtoj
 Eŭropa Komisiono kontraŭ Rasismo kaj Netoleremo
 Eŭropa Junulara Centro

 Traktatoj kaj rekomendoj 
La Konsilio de Eŭropo ellaboris 199 traktatojn aŭ konvenciojn pri homaj rajtoj, lukto kontraŭ la organizita krimularo, prevento de torturo, protekto de la datenoj, de malplimulto, kultura kunlaboro, ktp... Inter ili estas:
 Eŭropa Konvencio pri Homaj Rajtoj, subskribita en 1950 kaj ekefikinta en 1953;
 Eŭropa Sociala Ĉarto, subskribita en 1961 kaj ekefikinta en 1966;
 Eŭropa Ĉarto pri la Regionaj kaj Minoritataj Lingvoj, subskribita en 1992;
 Kadra konvencio por la protekto de naciaj malplimultoj, interkonsentiĝis la 1-an de februaro 1995 kaj ekvalidis la 1-an de februaro 1998.

Krome la Konsilio de Eŭropo alprenis cele al la registaroj rekomendojn, kiuj difinas ĉefprincipojn pri juro, sano, amasinformado, instruado kaj edukado, kulturo, sporto...

 Membroŝtatoj 
eta|258x258px|Membroŝtatoj de la Konsilio de Eŭropo

 Fondintaj membroŝtatoj 











 Ceteraj, nefondintaj membroŝtatoj 


En marto 2022, post la Invado de Rusio en Ukrainion, Rusio, sub minaco de forpelo, decidis retiriĝi el la Konsilio de Eŭropo.

 Esperantujo 
 Konsilio de Eŭropo en kunlaboro kun ALTE 
En novembro 2020 dudeko da fakuloj kunlaboris kun KCE pri lingvotestado ĉe enmigrintoj, rifuĝintoj, azilpetantoj, laŭ komisio de ALTE kaj la Konsilio de Eŭropo pri LASLLIAM (esperantigebla al "La Alfabetigo kaj Sekundara Lernado por la Lingva Integrigo de Adoltaj Migrantoj")(eo) La Esperanta Civito invitita de Konsilio de Eŭropo, HeKo n-ro 46 3-B, la 27-an de oktobro 2020.(eo) La Civito kunlaboras pri migrantoj kun Konsilio de Eŭropo, HeKo n-ro 747 3-C, la 8-an de novembro 2020.. Konsilio de Eŭropo komisiis la preparon de la koncerna dokumentaro en kiu KCE oficiale partoprenis, kies traduko aperis en la retejo de ALTE ("La panoramo 2018 de Konisilio de Eŭropo kaj ALTE pri lingva kaj socikona politikoj por migrantoj"). Flankefiko estas ke la Konsilio de Eŭropo eldonis faldfolion pri ĝi en Esperanto, rete alirebla en ĝia oficiala retejo(eo) Plia sukceso de KCE ĉe Konsilio de Eŭropo, Heroldo de Esperanto, p. 1, n-ro 3 (2342), marto 2023..

 Referencoj 

 Vidu ankaŭ 
 Eŭropo
 Eŭropa himno
 Eŭropa integrado
 Eŭropa Kortumo por Homaj Rajtoj
 Eŭropaj simboloj
 Eŭropa tago (Konsilio de Eŭropo)
 Flago de la Eŭropa Unio
 Komisiito de la Konsilio de Eŭropo pri homaj rajtoj
 Organizaĵo por Sekureco kaj Kunlaboro en Eŭropo

 Eksteraj ligiloj 
 Oficiala retejo de la Konsilio de Eŭropo
 (angla) Raporto pri LASLLIAM (Alfabetigo kaj lingva integrado de migrantoj)